২০১৬ গ্রীষ্মকালীন অলিম্পিকে ফিলিস্তিন
ফিলিস্তিন ব্রাজিলের রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে অংশগ্রহণ করে। ২০১৬ সালের ৫ থেকে ২১ আগস্ট প্রতিযোগিতাটি অনুষ্ঠিত হয়। এটি ছিল গ্রীষ্মকালীন অলিম্পিকে দেশটির ষষ্ঠ উপস্থিতি। ফিলিস্তিন অলিম্পিক কমিটি প্রতিযোগিতায় মোট ৬ জন খেলোয়াড় পাঠায়, যাদের মধ্যে চারজন পুরুষ এবং দুজন মহিলা। তারা অলিম্পিকে মোট চারটি খেলায় প্রতিদ্বন্দ্বিতা করেন। এই ছয়জনের মধ্যে দুজন প্রতিযোগিতায় অংশগ্রহণের যোগ্যতা অর্জন করেছিলেন, আর বাকিদের ইউনিভার্সালিটি কোটায় আমন্ত্রণ জানানো হয়। এই আসরেই অলিম্পিকের অশ্বারোহণ ইভেন্টে ফিলিস্তিনের অভিষেক হয়।